[{"text_idx": "#000000", "text": "En novembro mi publikigis enketon pri Esperanto en Interreto. Por kolekti diversan gamon de opinioj, mi afis\u0302is mian enketon en Reddit, Fejsbuko kaj Tvitero. Ankau\u0306 mi retpos\u0302tis g\u0302in al miaj konatoj el la tuta mondo kaj petis, ke oni diskonigu g\u0302in. 86 homoj respondis al la enketo. Kompreneble, la enketo ne spegulas la opiniojn de c\u0302iuj esperantistoj, tamen g\u0302i donas utilan superrigardon pri la g\u0302enerala interrete konektita esperantistaro."}, {"text_idx": "#000005", "text": "Robin van der Vliet estas kunordiganto de la grandega komunumo en Telegramo."}, {"text_idx": "#000007", "text": "Richard (Evildea): Ne surprizas min, ke Vikipedio estas tiel elstare reprezentita. Sep jarojn antau\u0306e mi mem hazarde malkovris Esperanton per Vikipedio. Mi memoras, ke mi estis leganta artikolojn kaj sekvis ligilojn, kiam mi trafis artikolon pri internaciaj lingvoj. Baldau\u0306 poste mi trovis la unuan mencion pri Esperanto."}, {"text_idx": "#000009", "text": "Chuck Smith: Estas iom nekredeble por mi, ke mia laboro pri Vikipedio en 2001 estis tiom fruktodona! Mi bedau\u0306ras, ke multaj el la tradicia movado ne g\u0302uste komprenas la gravecon de Vikipedio, JuTubo kaj Reddit kaj ties influon al la junularo."}, {"text_idx": "#000011", "text": "Robert Nielsen: Ankau\u0306 por mi, Vikipedio estas komprenebla elekto. Kiam mi volas lerni pri ia nova afero, mi kontrolas tie. Jutubo montras la gravecon de novaj medioj per kiuj junuloj informig\u0302as pri la mondo. Por mi la plej granda surprizo estas la graveco de Reddit, c\u0302ar multaj esperantistoj ne konas c\u0302i tiun retejon."}, {"text_idx": "#000017", "text": "Kiujn komunikilojn au\u0306 retejojn vi uzas por babili kun aliaj esperantistoj en Interreto?"}, {"text_idx": "#000019", "text": "Mi ofte frekventas la retejon Reddit kaj respondas al afis\u0302oj tie. Tamen mi ne konscias, ke aliaj tiom multe s\u0302atas g\u0302in. Surbaze de c\u0302i tiu rezulto, mi opinias ke movadaj aktivuloj devas pli atenti la utilecon de c\u0302i tiu retejo. G\u0302i havas la unikan povon disvastigi novaj\u0302on rapide kaj viruse inter esperantistoj el la tuta mondo."}, {"text_idx": "#000022", "text": "Robin van der Vliet: Mi g\u0302ojas pri la granda procentaj\u0302o por Telegramo, kaj mi esperas, ke g\u0302i dau\u0306re tiel kreskos estontece, mi ankorau\u0306 havas kelkajn planojn por g\u0302i."}, {"text_idx": "#000024", "text": "Richard (Evildea): Plej surprizas min, ke retejoj de asocioj ankorau\u0306 grave rolas. Mi honeste neniam vizitas la retejojn de la lokaj asocioj. Mi povas trovi c\u0302ion necesan per fejsbuko, Meetup au\u0306 Amikumu. Malgrau\u0306 tio la enketo indikas, ke lokaj retejoj ankorau\u0306 gravas. Mi do konsilas, ke oni dau\u0306rigu g\u0302isdatigi ilin."}, {"text_idx": "#000025", "text": "Chuck Smith: Mi miras, ke tiom da esperantistoj uzas ! Mi iel havis la impreson, ke c\u0302io nuntempe okazas per Fejsbuko kaj retejoj de asocioj kiel en kiu ni listigas la eventojn de la sep Esperantaj grupoj en Berlino. Mi ankau\u0306 kompreneble g\u0302ojas, ke oni uzas Amikumu ne nur por komuniki rete, sed ankau\u0306 por subteni eksterretan agadon kiel ni ja intencis de la komenco!"}, {"text_idx": "#000032", "text": "Kiujn retejojn pri la Esperanto-movado vi ofte uzas?"}, {"text_idx": "#000033", "text": "Richard (Evildea): La afero, kiu plej interesas min pri c\u0302i tiu rezulto, estas la manko de diverseco. Esperantistoj s\u0302ajnas uzi tre malmultajn fontojn por konatig\u0302i kun la movado. Mi mem c\u0302iutage uzas Reddit kaj ankau\u0306 mi ofte kontrolas Liberan folion kaj la Ondon de Esperanto por pli detalaj informoj."}, {"text_idx": "#000043", "text": "Se vi au\u0306skultas Esperantajn podkastojn, kiujn podkastojn vi au\u0306skultas?"}, {"text_idx": "#000047", "text": "Robin van der Vliet: Estas iom surprize, ke sufic\u0302e granda kvanto ne au\u0306skultas podkastojn. Sed mi fakte mem ankau\u0306 ne tiom ofte faras tion. Kelkfoje mi au\u0306skultas la podkaston kern.punkto.info, kiam certa temo aparte interesas min. Sed plej ofte mi au\u0306skultas Muzaikon, precipe fone kiam mi faras ion alian."}, {"text_idx": "#000054", "text": "Klaku la supran bildeton por vidi la abonmanierojn"}, {"text_idx": "#000056", "text": "Mankas grava demando en la enketo: Kiun transnacian eventon en esperanto vi partoprenis pli ol unu fojon? (neniu, UK, IJK, SAT-kongreso, Somera Esperanto-Studado, NASK, aranghoj en Greziljono, La Kvinpetalo, Kultura Centro Esperantista...)\nInteresus min al kiom da homoj proksimume estis sendita la peto pri la enketo. Se ghi estis dissendita tra retoj kiuj atingas dekmilojn da homoj kaj la resppondojn sendis nur 86, tiam tiu enketo neniel respegulas la veran staton.\nKiel oni havas rezulton je 0,50% au\u0306 0,90%, kiam la respondintaro estas 86 homoj?\nDankon pro la senpagaj informoj"}, {"text_idx": "#000058", "text": "Interesus min al kiom da homoj proksimume estis sendita la peto pri la enketo. Se ghi estis dissendita tra retoj kiuj atingas dekmilojn da homoj kaj la resppondojn sendis nur 86, tiam tiu enketo neniel respegulas la veran staton."}, {"text_idx": "#000059", "text": "Kiel oni havas rezulton je 0,50% au\u0306 0,90%, kiam la respondintaro estas 86 homoj?"}, {"text_idx": "#000063", "text": "Demonstraj versioj de \u201cLa Ondo\u201d"}]